এটা নতুন ভারত। আমাদের মত ও পথ আলাদা। আর বিশ্ব সেটাই এবার দেখবে। এই ভাষাতেই হুঁশিয়ারি দিলেন প্রধানমন্ত্রী নরেন্দ্র মোদী।

এই বিষয়ে অন্যান্য খবর

জঙ্গি হানা নিয়ে মমতার বিস্ফোরক প্রশ্ন, আগেই পাকিস্তানকে দোষারোপ কেন


এক সর্বভারতীয় সংবাদমাধ্যমে প্রকাশিত প্রতিবেদন থেকে জানা যাচ্ছে, উত্তর মহারাষ্ট্রে একটি জনসভায় বক্তব্য রাখতে গিয়ে পুলওয়ামা কাণ্ড সম্পর্কে কথা বলতে গিয়ে মোদী বলেন, ‘‘আমি এমন একটা সময়ে এখানে এসেছি যখন মনে রাগ আর চোখে জল। আমি সেই সাহসী সেনাদের স্যালুট করছি ও সেই মায়েদেরও যাঁরা ওই সেনাদের জন্ম দিয়েছেন।’’
নিহতদের পরিবারের চোখের জল যে ব্যর্থ হবে না, সেকথা জানিয়ে মোদী হুঁশিয়ারি দেন ‘‘আসু কা পুরা জবাব লিয়া জায়েগা।’’ তিনি বলেন, ‘‘এটা নতুন ভারত। আমাদের নীতি আলাদা। আর বিশ্ব এটাই প্রত্যক্ষ করবে।’’
তিনি জানান, ‘‘ কাউকে ছাড়া হবে না। যারা বুলেট ছুড়ছে, যারা বন্দুক ও বোমা সরবরাহ করছে আমাদের সেনাদের লক্ষ্য করে, আমরা তাদের কাউকে শান্তিতে ঘুমোতে দেব না।’’
প্রসঙ্গত, গত ১৪ ফেব্রুয়ারির জঙ্গি হানায় জওয়ানদের মৃত্যুর ঘটনায় ফুঁসছে গোটা দেশ।